CELEX: 32017R0428
Language: bg
Date: 2017-03-10 00:00:00
Title: Регламент за изпълнение (ЕС) 2017/428 на Комисията от 10 март 2017 година за одобряване на основното вещество глинест въглен в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

11.3.2017   
               
               
                  BG
               
               
                  Официален вестник на Европейския съюз
               
               
                  L 66/1
               
            РЕГЛАМЕНТ ЗА ИЗПЪЛНЕНИЕ (ЕС) 2017/428 НА КОМИСИЯТА
      от 10 март 2017 година
      за одобряване на основното вещество глинест въглен в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
      като има предвид, че:
      
                  (1)
               
               
                  В съответствие с член 23, параграф 3 от Регламент (ЕО) № 1107/2009 на 18 май 2015 г. Комисията получи заявление от Ets Christian Callegari за одобряване на глинест въглен като основно вещество. Заявлението бе придружено от информацията, изисквана съгласно член 23, параграф 3, втора алинея.
               
            
                  (2)
               
               
                  Комисията поиска научно съдействие от Европейския орган за безопасност на храните (наричан по-долу „Органът“). На 6 юли 2016 г. Органът представи на Комисията технически доклад (2). На 7 октомври 2016 г. Комисията представи на Постоянния комитет по растенията, животните, храните и фуражите доклада за преразглеждане (3) и проект на настоящия регламент и ги изготви в окончателен вид за заседанието на същия комитет на 24 януари 2017 г.
               
            
                  (3)
               
               
                  Документацията, предоставена от заявителя, показва, че глинестият въглен няма способността да нарушава функциите на ендокринната система или да оказва невротоксично или имунотоксично въздействие, както и че не е рисково вещество. Освен това веществото не се предлага на пазара като продукт за растителна защита и не се употребява преимуществено за целите на растителната защита, но независимо от това е полезно за растителната защита в състава на продукт, състоящ се от веществото и вода. Следователно то трябва да се счита за основно вещество. Глинестият въглен е смес от въглен, както е определен в Регламент (ЕС) № 231/2012 на Комисията (4), и бентонит, както е определен в Регламент за изпълнение (ЕС) № 1060/2013 на Комисията (5), под формата на гранули.
               
            
                  (4)
               
               
                  Проведените анализи показаха, че може да се очаква, че глинестият въглен принципно отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които са проучени и подробно описани в изготвения от Комисията доклад за преразглеждане. Поради това е целесъобразно глинестият въглен да бъде одобрен като основно вещество.
               
            
                  (5)
               
               
                  В съответствие с член 13, параграф 2 от Регламент (ЕО) № 1107/2009 във връзка с член 6 от него и предвид съвременните научно-технически познания обаче е необходимо да бъдат включени определени условия за одобряването, които са изложени подробно в приложение I към настоящия регламент.
               
            
                  (6)
               
               
                  В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (6) следва да бъде съответно изменено.
               
            
                  (7)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Одобряване на основно вещество
      Веществото глинест въглен, посочено в приложение I, се одобрява като основно вещество при предвидените в същото приложение условия.
      Член 2
      Изменения на Регламент за изпълнение (ЕС) № 540/2011
      Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 10 март 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 309, 24.11.2009 г., стр. 1.
      
         (2)  ЕОБХ (Европейски орган за безопасност на храните), 2016 г. Технически доклад за резултатите от консултацията с държавите членки и ЕОБХ във връзка със заявлението за одобряване като основно вещество на глинест въглен за употреба за растителна защита като предпазно вещество при лозите. Допълнителна публикация на ЕОБХ 2016:13(7):EN-1061. стр. 28.
      
         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
      
         (4)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
      
         (5)  Регламент за изпълнение (ЕС) № 1060/2013 на Комисията от 29 октомври 2013 г. за разрешаване на бентонит като фуражна добавка за всички животински видове (ОВ L 289, 31.10.2013 г., стр. 33).
      
         (6)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
         ПРИЛОЖЕНИЕ I
         
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Специфични разпоредби
                  
               
                     Глинест въглен
                     CAS № 7440-44-0 231-153-3 (EINECS) (активен въглен)
                     CAS № 1333-86-4 215-609-9 (EINECS) (черен въглен)
                     CAS № 1302-78-9 215-108-5 (EINECS) (бентонит)
                  
                  
                     Няма налично.
                  
                  
                     Въглен: чистота, изисквана по Регламент (ЕС) № 231/2012
                     Бентонит: чистота, изисквана по Регламент за изпълнение (ЕС) № 1060/2013
                  
                  
                     31 март 2017 г.
                  
                  
                     Глинестият въглен трябва да се използва в съответствие със специфичните условия, включени в заключенията от доклада за преразглеждане относно глинестия въглен (SANTE/11267/2016), и по-специално допълнения I и II към него.
                  
               
            (1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.
      
      
         ПРИЛОЖЕНИЕ II
         В част В от приложението към Регламент за изпълнение (ЕС) № 540/2011 се добавя следното вписване:
         
            
                        „13
                     
                     
                        Глинест въглен
                        CAS № 7440-44-0 231-153-3 (EINECS) (активен въглен)
                        CAS № 1333-86-4 215-609-9 (EINECS) (черен въглен)
                        CAS № 1302-78-9 215-108-5 (EINECS) (бентонит)
                     
                     
                        Няма налично.
                     
                     
                        Въглен: чистота, изисквана по Регламент (ЕС) № 231/2012 (*1)
                        
                        Бентонит: чистота, изисквана по Регламент за изпълнение (ЕС) № 1060/2013 (*2)
                        
                     
                     
                        31 март 2017 г.
                     
                     
                        Глинестият въглен трябва да се използва в съответствие със специфичните условия, включени в заключенията от доклада за преразглеждане относно глинестия въглен (SANTE/11267/2016), и по-специално допълнения I и II към него, и по-специално допълнения I и II към него.
                     
                  
         
            (*1)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
         
            (*2)  Регламент за изпълнение (ЕС) № 1060/2013 на Комисията от 29 октомври 2013 г. за разрешаване на бентонит като фуражна добавка за всички животински видове (ОВ L 289, 31.10.2013 г., стр. 33).“